CELEX: 32021R2092
Language: mt
Date: 2021-11-29 00:00:00
Title: Regolament ta’ Implimentazzjoni tal-Kummissjoni (UE) 2021/2092 tad-29 ta’ Novembru 2021 dwar l-awtorizzazzjoni tad-diformat tal-potassju bħala addittiv tal-għalf għall-ħnieżer tas-simna u għall-ħnienes miftuma (Test b’rilevanza għaż-ŻEE)

30.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 427/166
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/2092
         tad-29 ta’ Novembru 2021
         dwar l-awtorizzazzjoni tad-diformat tal-potassju bħala addittiv tal-għalf għall-ħnieżer tas-simna u għall-ħnienes miftuma
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta’ tali awtorizzazzjoni.
                  
               
                     (2)
                  
                  
                     F’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tad-diformat tal-potassju. Flimkien ma’ dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
                  
               
                     (3)
                  
                  
                     L-applikazzjoni tikkonċerna l-awtorizzazzjoni tad-diformat tal-potassju bħala addittiv tal-għalf għall-ħnieżer tas-simna u għall-ħnienes miftuma, li għandu jiġi kklassifikat fil-kategorija “addittivi teknoloġiċi”.
                  
               
                     (4)
                  
                  
                     Fl-opinjoni tagħha tal-5 ta’ Mejju 2021 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, fil-kundizzjonijiet tal-użu proposti, id-diformat tal-potassju ma għandux effett negattiv fuq saħħet l-annimali, fuq is-sikurezza tal-konsumaturi jew fuq l-ambjent. Ikkonkludiet ukoll li s-sustanza ma tqajjimx tħassib dwar l-effetti fuq is-sistema respiratorja u fuq il-ġilda iżda hija irritant tal-għajnejn. Għalhekk, il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet ukoll li s-sustanza għandha l-potenzjal li tkun effikaċi bħala addittiv teknoloġiku fl-għalf. Ivverifikat ukoll ir-rapport dwar il-metodi ta’ analiżi tal-addittiv tal-għalf fl-għalf, li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.
                  
               
                     (5)
                  
                  
                     Il-valutazzjoni tad-diformat tal-potassju turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għalhekk, jenħtieġ li jiġi awtorizzat l-użu ta’ dik is-sustanza kif speċifikat fl-Anness ta’ dan ir-Regolament.
                  
               
                     (6)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Is-sustanza speċifikata fl-Anness, li tifforma parti mill-kategorija ta’ addittivi “addittivi teknoloġiċi” u mill-grupp funzjonali “regolaturi tal-aċidità”, hija awtorizzata bħala addittiv fin-nutrizzjoni tal-annimali, soġġetta għall-kundizzjonijiet stipulati f’dak l-Anness.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Novembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  EFSA Journal 2021;19(5):6617.
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħrajn
                     
                     
                        Tmiem il-perjodu tal-awtorizzazzjoni
                     
                  
                        mg/kg tal-għalf sħiħ b’kontenut ta’ ndewwa ta’ 12 %
                     
                  
                        
                           Kategorija ta’ addittivi teknoloġiċi
                        
                        
                           Grupp funzjonali: regolaturi tal-aċidità
                        
                     
                  
                        1j001
                     
                     
                        Diformat tal-potassju
                     
                     
                        
                           Kompożizzjoni tal-addittiv
                        
                        Diformat tal-potassju ≥ 98 %
                     
                     
                        Ħnieżer tas-simna
                        Ħnienes miftuma
                     
                     
                        —
                     
                     
                        —
                     
                     
                        6 000 
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin.
                                 
                              
                                    2.
                                 
                                 
                                    Il-kontenut massimu tad-diformat tal-potassju għandu jkun 6 000  mg/kg ta’ għalf sħiħ b’kontenut ta’ ndewwa ta’ 12 %, kemm jekk użat waħdu bħala regolatur tal-aċidità u kemm jekk flimkien ma’ sorsi oħra tad-diformat tal-potassju.
                                 
                              
                                    3.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali li jirriżultaw mill-użu tiegħu. Meta dawn ir-riskji ma jkunux jistgħu jiġu eliminati jew imnaqqsa għall-minimu bi proċeduri u miżuri ta’ dan it-tip, l-addittiv u t-taħlitiet lesti minn qabel għandhom jintużaw b’tagħmir ta’ protezzjoni personali, inkluż il-protezzjoni tal-għajnejn.
                                 
                              
                     
                        l-20 ta’ Diċembru 2031
                     
                  
                        
                           Karatterizzazzjoni tas-sustanza attiva
                        
                        Diformat tal-potassju
                        Nru CAS: 20642-05-1
                        Nru EINECS: 243-934-6
                        C2H3O4K
                     
                  
                        
                           Metodu analitiku
                            (1)
                        
                        Għad-determinazzjoni tad-diformat tal-potassju (bħala aċidu formiku totali) fl-addittiv tal-għalf, fit-taħlita lesta minn qabel u fl-għalf:
                        
                                    —
                                 
                                 
                                    Kromatografija jonika b’ditezzjoni tal-konduttività (IC-CD) — EN 17294;
                                 
                              Għad-determinazzjoni tal-potassju fl-addittiv tal-għalf:
                        
                                    —
                                 
                                 
                                    Spettrometrija tal-assorbiment atomiku (AAS) — EN ISO 6869; jew
                                 
                              
                                    —
                                 
                                 
                                    Spettrometrija tal-emissjoni atomika bi plażma akkoppjata induttivament (ICP-AES) — EN15510.
                                 
                              
                  
               (1)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports